Šěromódra wjerba

Šěromódra wjerba (Salix glauca) je rostlina ze swójby wjerbowych rostlinow (Salicaceae).

 Wopis 
Šěromódra wjerba je w lěću zeleny kerk, kotryž docpěwa wysokosć wot rědko wjace hač 1 m. Wurostki su dołho židźane jasnošěrje kosmate. Hałuzy su pozdźišo nahe a błyšćace brune.

 Łopjena 
Stołpikate łopjena su lancetojte, na woběmaj kóncomaj wótre, hładkokromne, na woběmaj bokomaj židźane hač běłpjelsćojće kosmate a docpěwaja dołhosć wot 3 hač do 8 cm. Na hornim boku su mutnje zelene, ale na delnim boku su módrojte.

 Kćenja 
Kćěje wot junija hač do julija. Kćenja su dwudomnje rozdźělene. Micki su husto kosmate, so z łopjenami jewja a docpěwaja dołhosć wot 2 hač do 5 cm.

 Stejnišćo 
Ma radšo tymjenjate, pěskowe abo skalne pódy.

 Rozšěrjenje 
Rostlina je w tundrowych regionach Europy, sewjerneje Ameriki a sewjerneje Azije rozšěrjena, ale tež w Islandskej a Grönlandskej wustupuje.

 Nóžki 

 Žórła 
 Bruno P. Kremer: Steinbachs Naturführer Bäume & Sträucher, ISBN 978-3-8001-5934-5, strona 166 

Kategorija:Wjerbowe rostliny